section_heading: Krvotok
paragraph_text: Dio krvi koji ulazi u desnu pretklijetku ne prolazi direktno do lijeve pretklijetke kroz ovalni procjep, nego ulazi u desnu klijetku i pumpa se u plućnu arteriju. U plodu postoji posebna veza između plućne arterije i aorte, te nosi naziv ductus arteriosus i usmjerava većinu krvi izvan pluća (koja plod u tom trenutku ne koristi za disanje jer se nalazi u plodnoj vodi).